ingkang kaserat basa Jawi. Ing salebeting Serat Sastra Gendhing wonten cariyos ngengingi babagan mistis, religius, filosofis, lan pitutur moral. Ugi wonten ilmu tembang kawi, sastra Arab, teologi, tauhid, lan tasawuf ingkang jumbuh wonten ing 8 pupuh tembang macapat. Serat Sastra Gendhing wonten simbol lan makna saking wujud lan isinipun teks menika. Perkawis ingkang badhe dipuntliti inggih menika kados pundi simbol lan maknanipun teks Serat Sastra Gendhing anggitan Sultan Agung Hanyakrakusuma kanthi sarana teori strukturalisme semiotik A. Teeuw?Ancasipun paneliten teks Serat Sastra Gendhing menika kangge ndungkap lan manggihaken simbol lan makna teks Serat Sastra Gendhing kanthi sarana teori strukturalisme semiotik A. Teeuw. Pendhekatan ingkang dipunginakaken ing paneliten menika ngangge pendhekatan objektif kanthi teori strukturalisme semiotik A. Teeuw. Pendhekatan menika nggatosaken karya sastra minangka satunggaling struktur. Teknik ingkang dipunginakaken kangge ndudhah karya sastra inggih menika teknik interpretasi kangge nganalisis simbol lan makna. Paneliten menika sumberipun saking buku naskah Serat Sastra Gendhing anggitanipun Sultan Agung Hanyakrakusuma ingkang diterbitaken dening Pakempalan Soetji Rahajoe Purwokerto taun 1936. Cak-cakanipun paneliten menika kanthi ndudhah simbol lan makna mawi “kode bahasa”, “kode sastra”, lan “kode budaya”. Saking analisis “kode bahasa” inggih menika adhedasar teges lan pralambang, (1) teges lan pralambang asma Gusti akarya jagad, inggih menika Widi, Iradat, Dad, Hyang, Allah, Hyang Widi, Pangeran, Hyang Wisesa Jati, Hyang Nurcahya, Hyang Suksma, Hyang Manon. (2) teges lan pralambang basa Arab, inggih menika amirul mukminin,